கேள்வி: ஐவன் டீயாஸ் - வத்திக்கான் வெளியுறவுத் துறைப் பணி குறித்து விரிவாக சொல்லுங்கள்.
பதில்: ஐவன் டீயாஸ் வத்திக்கான் வெளியுறவுத் துறைப் பணியில் 1964இல் சேர்ந்தார். அப்போது ஆறாம் பவுல் (திருத்தந்தை) இந்தியாவுக்குப் பயணமாகச் சென்ற பின்னணியில் அப்பயணத் தயாரிப்பில் ஐவன் பங்கேற்றார். 1965இலிருந்து 1973 வரை ஐவன் டீயாஸ் டென்மார்க், சுவீடன், நோர்வே, ஐஸ்லாந்து, பின்லாந்து, இந்தோனேசியா, மடகாசுகர், ரீயூனியன், கோமோரோ தீவுகள், மொரீசியஸ் போன்ற நாடுகளில் திருத்தந்தைத் தூதரக அலுவலராகப் பணியாற்றினார். வத்திக்கானுக்குத் திரும்பிவந்து, ஐவன் டீயாஸ் சோவியத் யூனியன், பால்ட்டிக் நாடுகள், பெலருஸ், உக்ரைன், போலந்து, பல்கேரியா, சீனா, வியத்னாம், லாவோஸ், கம்போடியா, தென்னாப்பிரிக்கா, நமீபியா, லெசோத்தோ, சுவாசிலாந்து, சிம்பாப்வே, எத்தியோப்பியா, ருவாண்டா, புருண்டி, உகாண்டா, சாம்பியா, கென்யா, தன்சானியா ஆகிய நாடுகள் தொடர்பான காரியங்களைக் கண்காணிக்கும் துறைத் தலைவராகப் பணியாற்றினார்.
கேள்வி: ஐவன் டீயாஸ் - திருத்தந்தைத் தூதுவராகவும் ஆயராகவும் நியமனம் குறித்து விரிவாக சொல்லுங்கள்.
பதில்: 1982, மே மாதம் 8ஆம் நாள் ஐவன் டீயாஸ் இரண்டாம் யோவான் பவுல் (திருத்தந்தை) ருசுபிசிர் பட்டத்தில்-ஆயராக நியமிக்கப்பட்டு, கானா, டோகோ, பெனின் ஆகிய நாடுகளுக்குத் திருத்தந்தைத் தூதுவர் என்னும் பணியாற்ற நியமனம் பெற்றார். அதே ஆண்டு சூன் 19ஆம் நாள் கர்தினால் அகோஸ்தீனோ காஸரோலி என்பவரால் ஆயராகத் திருப்பொழிவு பெற்றார். வத்திக்கான் புனித பேதுரு பேராலயம் நடந்த அந்நிகழ்ச்சியில் துணைத் திருப்பொழிவாளர்களாக பேராயர்கள் அக்கீல்லே சில்வெஸ்த்ரீனி என்பவரும் கர்தினால் துரைசாமி சைமன் லூர்துசாமி பங்கேற்றனர். அப்போது தம் குறிக்கோளுரையாக பணியாள் (இலத்தீன்: ''Servus'') என்னும் சொல்லைத் தேர்ந்துகொண்டார் ஆயர் ஐவன் டீயாஸ். 1987, சூன் மாதம் 20ஆம் நாள் ஐவன் டீயாஸ் கொரியா நாட்டுக்குத் திருத்தந்தைத் தூதுவராகச் சென்றார். 1991ஆம் ஆண்டு அக்டோபர் 28ஆம் நாளிலிருந்து அல்பேனியா நாட்டில் திருத்தந்தைத் தூதுவராகப் பணியாற்றினார். பல்லாண்டுகளாகப் பொதுவுடைமை ஆட்சியின் கீழ் இருந்த அந்நாட்டில் கத்தோலிக்க கிறித்தவ சமயம் தழைப்பதற்கு உழைத்தார்.
கேள்வி: ஐவன் டீயாஸ் - மும்பைப் பேராயராக நியமனம் பற்றி தகவல் சொல்.
பதில்: அல்பேனியா திருத்தந்தை தூதரகத்தில் பணியாற்றியதோடு ஐவன் டீயாஸின் தூதரகப் பணிக்காலம் முடிவுக்கு வந்தது. 1996ஆம் ஆண்டு நவம்பர் 8ஆம் நாள் ஐவன் டீயாஸ் மும்பை உயர்மறைமாவட்டத்தின் ஒன்பதாவது பேராயராக இரண்டாம் யோவான் பவுல் (திருத்தந்தை) நியமிக்கப்பட்டார்.
கேள்வி: ஐவன் டீயாஸ் - கர்தினால் பதவி குறித்து விரிவாக சொல்லுங்கள்.
பதில்: 2001ஆம் ஆண்டு பெப்ருவரி 21ஆம் நாள் பேராயர் ஐவன் டீயாஸ் இரண்டாம் யோவான் பவுல் (திருத்தந்தை) கர்தினால் பதவிக்கு உயர்த்தப்பட்டார். அதே சமயத்தில் ஃபெர்ராத்தேல்லாவில் அமைந்த தூய ஆவிக் கோவில் கர்தினால்-குரு என்னும் பட்டத்தையும் பெற்றார். கர்தினால் டீயாஸ் வத்திக்கான் நகரத்தின் நிர்வாகம் மற்றும் பொருளாதாரம் பற்றி ஆய்வுநடத்த ஏற்படுத்தப்பட்ட குழுவில் பங்கேற்றார். 2001 செப்டம்பர்-அக்டோபர் மாதங்களில் வத்திக்கானின் நடந்த 10ஆம் ஆயர் மன்றப் பொது அமர்வில் தலைமைப் பணி ஆற்றினார்.
கேள்வி: ஐவன் டீயாஸ் - கர்தினால் டீயாஸும் அன்னை தெரேசாவும் பற்றி தகவல் சொல்.
பதில்: அல்பேனியாவில் திருத்தந்தை தூதுவராகப் பணியாற்றிய காலத்தில் ஐவன் டீயாஸ் அன்னை தெரேசா நட்புறவு கொண்டிருந்தார். அன்னை ஆற்றிய பணிபற்றியும் ஐவன் டீயாஸ் மிகவும் உயர்ந்த எண்ணம் உடையவர். "அன்னை தெரேசா ஏழை மக்களை அரவணைத்ததுபோல, ஒவ்வொரு கிறித்தவரும் பிற மனிதர்களைத் தேடிச் சென்று அவர்களுக்குப் பணிபுரிவதைத் தம் அன்றாட வாழ்வில் கடைப்பிடிக்க வேண்டும்" என்று கர்தினால் டீயாஸ் கூறினார். கடவுள் நம்பிக்கை இன்றைய உலகிலிருந்து மறைந்துவருவது கவலைக்குரியது என்னும் கருத்தையும் அவர் வெளியிட்டார்.
கேள்வி: ஐவன் டீயாஸ் - பிற பணிகள் பற்றி நீங்கள் என்ன அறிந்துள்ளீர்கள்?
பதில்: வத்திக்கான் நகரில் அமைந்துள்ள கீழ்வரும் பேராயங்களில் கர்தினால் டீயாஸ் உறுப்பினராகப் பணிபுரிகின்றார்: *நம்பிக்கைக் கோட்பாடு பேராயம் *திருவழிபாடு மற்றும் அருள்டையாள ஒழுங்குமுறைப் பேராயம் *கீழைச் சபைகள் பேராயம் *கத்தோலிக்கக் கல்விப் பேராயம் *பண்பாட்டுக்கான திருத்தந்தைக் கழகம் *பொதுநிலையர் மேம்பாட்டுக்கான திருத்தந்தைக் கழகம் *கிறித்தவ ஒன்றிப்புக்கான திருத்தந்தைக் கழகம் *பல்சமய உரையாடலுக்கான திருத்தந்தைக் கழகம் *சமூகத் தொடர்புக் கருவிகளுக்கான திருத்தந்தைக் கழகம் *பண்பாட்டு மரபுச்செல்வங்களுக்கான திருத்தந்தைக் கழகம் *திருச்சபைச் சட்ட விளக்கங்களுக்கான திருத்தந்தைக் கழகம்.
கேள்வி: ஐவன் டீயாஸ் - கருத்துகள் பற்றி விளக்கவும்.
பதில்: மும்பையில் பேராயராகப் பணியாற்றிய காலத்தில் ஐவன் டீயாஸ் இந்தியாவில் கிறித்தவர்களுக்கு எதிரான செயல்பாடுகள் நிகழ்வதைக் கண்டித்தார். அடிப்படைவாதம் உண்மையான சமய நம்பிக்கைக்கு எதிரானது என்று கருத்துத் தெரிவித்தார். 2001ஆம் ஆண்டு திசம்பர் மாதத்தில், மும்பையில் உள்ள எல்லா சமயங்களின் தலைவர்களையும் ஐவன் டீயாஸ் தம் இல்லத்திற்கு அழைத்து, "போராலும் பகைமையாலும் சிதறுண்ட உலகிற்கு அமைதி கொணரும் நோக்கத்திற்காக" இணைந்து உழைத்திட கருத்துப் பரிமாற்றம் நிகழ்த்த வாய்ப்பு உருவாக்கினார். 2002இல் கத்தோலிக்க கல்வி நிறுவனங்கள் அரசு தரப்பில் நெருக்கடிக்கு உள்ளாக்கப்பட்டபோது கர்தினால் டீயாஸ் அதற்கு எதிர்ப்புத் தெரிவித்தார். ஒழுக்க நெறியைப் பொறுத்தமட்டில் கத்தோலிக்க மரபுக் கொள்கைகளை அவர் வலியுறுத்தினார்.
கேள்வி: ஐவன் டீயாஸ் - மேலும் அறிய என்பது என்ன?
பதில்: *[http://www.archbom.org/ Archdiocese of Bombay] *[http://www.americancatholic.org/Features/JohnPaulII/transition/CardinalsDias.asp Article at AmericanCatholic.org] பகுப்பு:1936 பிறப்புகள் பகுப்பு:இந்தியக் கர்தினால்கள் பகுப்பு:வாழும் மக்கள் பகுப்பு:2017 இறப்புகள்